MINT โบรกแนะซื้อเป้า 34 บาท ลุ้นผลงานไตรมาส 3 ฟื้นแกร่ง หลัง NH โชว์งบ Q3 กำไรทะลัก
MINT โบรกแนะซื้อเป้า 34 บาท ลุ้นผลงานไตรมาส 3/65 ฟื้นแกร่ง หลัง NH บริษัทลูกในยุโรป โชว์งบ Q3 กำไรทะลัก 2.6 พันล้านบาท
MINT โบรกแนะซื้อเป้า 34 บาท ลุ้นผลงานไตรมาส 3/65 ฟื้นแกร่ง หลัง NH บริษัทลูกในยุโรป โชว์งบ Q3 กำไรทะลัก 2.6 พันล้านบาท
9 พ.ย. 2565

บล.ดาโอ ระบุในบทวิเคราะห์วันนี้ (9 พ.ย.65) ว่า บริษัท ไมเนอร์ อินเตอร์เนชั่นแนล จำกัด (มหาชน) หรือ MINT แนะนำซื้อราคาเป้าหมาย 34 บาท โดยมองว่า NH (บริษัทลูกของ MINT ที่เป็นโรงแรมที่ยุโรป) ประกาศกำไรสุทธิในไตรมาส 2/2565 อยู่ที่ 71.6 ล้านยูโร หรือคิดเป็น 2.6 พันล้านบาท ฟื้นตัวได้ดีมากเมื่อเทียบไตรมาส 3/2564 ที่ขาดทุน 1.1 พันล้านบาท และเพิ่มขึ้น 16% เทียบไตรมาสก่อนหน้า
โดยเป็นการฟื้นตัวที่มากกว่าตลาดคาด เพราะมีการขาย 2 asset rotation ออกไปได้กำไรพิเศษเข้ามาช่วย 26 ล้านยูโร หรือคิดเป็น 900 ล้านบาท ทำให้กำไรปกติอยู่ที่ 47 ล้านยูโร หรือคิดเป็น 1.6 พันล้านบาท เพิ่มขึ้นจากไตรมาส 4/2564 ที่ขาดทุน 1.1 พันล้านบาท แต่ลดลง 26% เทียบไตรมาสก่อนหน้า โดยมี Rev Par เพิ่มขึ้นได้ดีที่ 9% เมื่อเทียบกับปี 2562 ขณะที่รายได้รวมมากกว่าก่อนโควิดถึง 18% จากปี 2562 แล้ว หรือเพิ่มขึ้น 88% เทียบช่วงเดียวกันของปีก่อน และ +1% เทียบไตรมาสก่อนหน้า (ที่มา: NH)
ขณะที่มีมุมมองเป็นบวกต่อ MINT จากกำไรสุทธิของ NH ที่ออกมาฟื้นตัวได้อย่างโดดเด่น ซึ่งจะส่งผลให้กำไรสุทธิของ MINT ในไตรมาส 3/2565 มีโอกาสออกมาที่ระดับราว 2-2.5 พันล้านบาท ซึ่งมากกว่าตลาดคาดกันที่ 1.3 พันล้านบาท และบริษัทคาดที่ 1.6 พันล้านบาท และถือเป็นการฟื้นตัวได้ดีแม้ว่าจะผ่านช่วง Peak season ที่ยุโรปไปแล้ว ทำให้คาดว่ากำไรสุทธิของ MINT ที่งบจะออกในวันพรุ่งนี้จะดีกว่าที่ตลาดและเราคาด โดยยังคงคำแนะนำเป็น “ซื้อ” และราคาเป้าหมายปี 2566 ที่ 34.00 บาท 